{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":19,"n_cols":6,"rows_kept":19,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o ažuriranom Prijedlogu plana zakonodavnih aktivnosti Ministarstva znanosti i obrazovanja za 2020. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska strukovna udruga fonetičara (HSUF)","PRIJEDLOG PLANA ZAKONODAVNIH AKTIVNOSTI",{"$cut":{"chars":17904,"head":"U ime Hrvatske strukovne udruge fonetičara u vezi s položajem fonetičara na tržištu rada dajemo prijedlog da se u što hitnijem postupku uvrstite u Prijedlog plana zakonodavnih aktivnosti za 2020. godinu rješavanje statusa zanimanja fonetičar u predškolskom, osnovnoškolskom i srednjoškolskom sustavu odgoja i obrazovanja u RH. \nHrvatsku strukovnu udrugu fonetičara osnovali smo 2017. godine s temeljnim ciljem očuvanja i poboljšavanja statusa struke fonetičar na tržištu rada uslijed nesustavnog tretiranja zanimanja fonetičar u zakonskim okvirima Republike Hrvatske. \n\nSukladno ishodima učenja sveučilišnog studija fonetike na Filozofskom fakultetu u Zagrebu trenutno diplomirani fonetičari često ne mogu ostvariti zakonska prava na rad koja su zajamčena Ustavom Republike Hrvatske.\nZakonsku potvrdu utemeljenosti ovog zahtjeva možemo naći već počevši od Državnog pedagoškog standarda predškolskog odgoja i naobrazbe (2008.) gdje je člankom 30. i 36. predviđen fonetičar kao stručni suradnik. U odgojno-obrazovnom sustavu fonetičar je kvalificiran za:\nI. Rad magistara edukacije fonetičara rehabilitatora u predškolskom odgoju;\nII. Rad magistara edukacije fonetičara rehabilitatora u osnovnim  školama;\nIII. Rad magistara edukacije govorništva. \n\nI. Rad magistara edukacije fonetičara rehabilitatora u predškolskom odgoju\n\nKolege koji kandidiraju za rad u predškolskim instituacijama najčešće se susreću s čitavim nizom nejasnih i nesustavnih tumačenja Zakona o predškolskom odgoju i obrazovanju. Njihove prijave su najčešće odbačene jer administrativno osoblje u nadležnim lokalnim jedinicama samouprave koje vode pitanja predškolskoga odgoja uopće nisu upoznati da magistri edukacije fonetičari rehabilitatori imaju kompetencije za rad u predškolskim ustanovama kao stručnjaci edukacijsko-rehabilitacijskog profila. \nIz daljnjeg teksta je razvidno da spomenuti zakon uvrštava stručnjaka pod nazivom rehabilitatora da pri tome ne definira o kojem je stručnjaku riječ tj. iz kojih sve studijskih smjerova dolazi taj stručnjak.\nNaime u Zakonu o predškolskom odgoju i obrazovanju (Urednički pročišćeni tekst, “Narodne novine”, broj 10/97, 107/07 i 94/13) u Odjeljku IV o radnicima dječjeg vrtića navodi se među ostalima u članku 24.  stavak (1) rehabilitator, a u stavku (8) istog članka da ministar nadležan za obrazovanje određuje razinu i vrstu obrazovanja pravilnikom. \n\n\"IV. RADNICI DJEČJEG VRTIĆA\n\n1. Odgojno-obrazovni radnici i ostali radnici \nČlanak 24.\n(1) U dječjem vrtiću na poslovima njege, odgoja i obrazovanja, socijalne i zdravstvene zaštite te skrbi o djeci rade sljedeći odgojno-obrazovni radnici: odgojitelj i stručni suradnik (pedagog, psiholog, logoped i rehabilitator) te medicinska sestra kao zdravstvena voditeljica.\n\n(2) Osim odgojno-obrazovnih radnika iz stavka 1. ovoga članka, u dječjim vrtićima rade i druge osobe koje obavljaju administrativno-tehničke i pomoćne poslove (u daljnjem tekstu: ostali radnici).\"\nOdnosno u Zakonu o izmjenama i dopunama Zakona o predškolskom odgoju i naobrazbi\nhttps://narodne-novine.nn.hr/clanci/sluzbeni/201\n3_07_94_2130.html navodi se:\n\"IV. RADNICI DJEČJEG VRTIĆA\n1. Odgojno-obrazovni radnici i ostali radnici\".\nČlanak 24. mijenja se i glasi:\n»(1) U dječjem vrtiću na poslovima njege, odgoja i obrazovanja, socijalne i zdravstvene zaštite te skrbi o djeci rade sljedeći odgojno-obrazovni radnici: odgojitelj i stručni suradnik (pedagog, psiholog, logoped i rehabilitator) te medicinska sestra kao zdravstvena voditeljica.\nU tekstu Državni pedagoški standard predškolskog odgoja i naobrazbe\nhttps://narodne-novine.nn.hr/clanci/sluzbeni/200\n8_06_63_2128.html navodi se ipak fonetičar u\nu članku 36.\nStručni radnici u dječjem vrtiću koji provode programe za djecu s teškoćama i u posebnim ustanovama jesu:\n– edukator-rehabilitator za svu djecu s teškoćama (individualni rad – 25 minuta neposrednog rada s djetetom u jednome danu),\nU ovoj stavci  članka je nejasno o kojem  se profilu stručnjaka  radi. Radi li se  o magistrima edukacije rehabilitatorima koji su studirali na Edukacijsko rehabilitacijskom fakultetu ili također i magistrima"}},"Primljeno na znanje","Primljeno na znanje."]
[2,"Tanja Horvat","PRIJEDLOG PLANA ZAKONODAVNIH AKTIVNOSTI","Poštovani!\nPodržavam prijedlog plana zakonodavnih aktivnosti za 2020. godinu, a posebice Nacrt prijedloga Zakona o dualnom obrazovanju „RM“ „PUP“  i  Nacrt prijedloga Zakona o izmjenama i dopunama Zakona o Nacionalnom centru za vanjsko vrednovanje obrazovanja.\nLijepi pozdrav!","Primljeno na znanje","Primljeno na znanje."]
[3,"Ivona Trtanj Šneler","PRIJEDLOG PLANA ZAKONODAVNIH AKTIVNOSTI","Slažem se da bi nakon 14  izmjena, promjena i dopuna Zakona o odgoju i obrazovanju u osnovnoj i srednjoj školi, konačno bilo vrijeme da se sastavi i usvoji novi tekst ovog temeljnog zakona u odgoju i obrazovanju!","Primljeno na znanje","Primljeno na znanje."]
[4,"KRUNOSLAV KOVAČEVIĆ","PRIJEDLOG PLANA ZAKONODAVNIH AKTIVNOSTI","Poštovani,\nSmatram da se u prijedlogu plana zakonodavnih aktivnosti Ministarstva znanosti i obrazovanja trebaju uključiti izmjene Zakona o prosvjetnoj inspekciji.Prijedloge za izmjenama sam iznio kroz savjetovanje o izmjenama spomenutog Zakona.\nPodržavam nacrt prijedloga o izmjenama i dopunama Zakona o Nacionalnom centru za vanjsko vrednovanje obrazovanja.U izmjenama se treba svakako voditi iskustvima nastavnika i ispitnih koordinatora koji aktivno sudjeluju u njegovoj provedbi.\nSrdačan pozdrav,\nKrunoslav Kovačević,prof.","Primljeno na znanje","Prijedlogom plana zakonodavnih aktivnosti za 2020. godinu predviđa se donošenje Zakona o prosvjetnoj inspekciji u III. tromjesečju 2020. godine. Vezano uz sadržaj pojedinog zakona predviđenog Planom zakonodavnih aktivnosti, pozivamo Vas da se javite na savjetovanje o nacrtu prijedloga pojedinog zakona."]
[5,"RIT Croatia","PRIJEDLOG PLANA ZAKONODAVNIH AKTIVNOSTI","RIT Croatia \nSmatramo da se u prijedlog plana zakonodavnih aktivnosti svakako trebaju  uključiti  izmjene Zakona o obavljanju studentskih poslova  kojim je u potpunosti onemogućen rad i obavljanje stručne prakse svim redovitim studentima na hrvatskih visokim učilištima, a koji nisu građani EU. Ovaj zakon ukida mogućnost izdavanja studentskih ugovora stranim studentima koji nisu građani EU, čime se stavljaju u izrazito nepovoljnu situaciju.  Zakon je u suprotnosti za člankom 73. stavak 3 Zakona o stancima koji je predvidio rad studenata - državljana trećih zemalja u trajanju kraćem od 20 sati tjedno bez izdavanja dozvole za boravak i rad ili potvrde o prijave rada za redovite studente koji imaju reguliran privremeni boravak u Republici Hrvatskoj. Nadalje, navedeni Zakon je u potpunoj suprotnosti sa Strategijom obrazovanja, znanosti i tehnologije,  jer je upravo internacionalizacija visokog obrazovanja i jačea integracija  istog u europski i svjetski visokoobrazovni prostor  jedan od važnih ciljeva Strategije.   Ovaj zakon ni u kom slučaju ne podupire  ideju internacionalizacije visokog obrazovanja i privlačenja većeg broja stranih studenata. S obzirom na demografsku sliku Hrvatske, a pozivajući se na Strategiju obrazovanja, znanosti i tehnologije, Zakon je  potrebno hitno izmijeniti.","Primljeno na znanje","Primljeno na znanje."]
[6,"Fani Vidović","PRIJEDLOG PLANA ZAKONODAVNIH AKTIVNOSTI","Poštovani,\npodržavam Prijedlog plana zakonodavnih aktivnosti za 2020. godinu. Dijelim mišljenje s kolegama da je neophodan nakon silnih izmjena i dopuna.","Primljeno na znanje","Primljeno na znanje."]
[7,"Martina Sesar","PRIJEDLOG PLANA ZAKONODAVNIH AKTIVNOSTI","Prijedlog plana zakonodavnih aktivnosti potpuno podržavam jer su se spomenuti puno puta mijenjali te je vrijeme da se usvoje novi što bi bilo i u skladu sa zakonom.Posebnu pozornost treba posvetiti Nacrtu prijedloga Zakona o izmjenama i dopunama Zakona o Nacionalnom centru za vanjsko vrednovanje obrazovanja koje nam ima dosta nedostataka te je potrebno voditi se iskustvima onih koji rade na terenu i upoznati su sa svim prednostima i nedostacima istih.Spomenuti Zakon ipak je velika karika našeg obrazovanja i treba biti razrađen u detalje.","Primljeno na znanje","Primljeno na znanje."]
[8,"RENATA KOLAREC","PRIJEDLOG PLANA ZAKONODAVNIH AKTIVNOSTI","Podržavam Prijedlog plana zakonodavnih aktivnosti za 2020.","Primljeno na znanje","Primljeno na znanje."]
[9,"Denis Žvorc","PRIJEDLOG PLANA ZAKONODAVNIH AKTIVNOSTI","Poštovani,\nsmatram da je stvarno došlo vrijeme da se sastavi i usvoji novi tekst Zakona o odgoju i obrazovanju u osnovnoj i srednjoj školi. Jedinstvena metodološko-nomotehnička pravila za izradu akata koje donosi Hrvatski sabor u članku 48. stavku 4. kaže: ''Ako se propis mijenja, odnosno dopunjava, više puta potrebno je pristupiti donošenju novoga propisa, u pravilu nakon treće izmjene, odnosno dopune'', a mi smo do sada imali 14!!! izmjena i dopuna ovog temeljnog zakona.","Primljeno na znanje","Primljeno na znanje."]
[10,"MARIO KEČA","PRIJEDLOG PLANA ZAKONODAVNIH AKTIVNOSTI","Poštovani,\nmislim da bi nakon mnogih brojnih (14!!!) izmjena, promjena i dopuna Zakona o odgoju i obrazovanju u osnovnoj i srednjoj školi, konačno bilo vrijeme da se sastavi i usvoji novi tekst ovog temeljnog zakona u odgoju i obrazovanju!!!","Primljeno na znanje","Primljeno na znanje."]
[11,"Slađana Gradski","PRIJEDLOG PLANA ZAKONODAVNIH AKTIVNOSTI","Podržavam plan zakonodavnih aktivnosti za 2020.godinu.","Primljeno na znanje","Primljeno na znanje."]
[12,"IGOR BARLEK","PRIJEDLOG PLANA ZAKONODAVNIH AKTIVNOSTI","Poštovani, u okviru javnog savjetovanja o nacrtu Pravilnika o izmjenama i dopunama Pravilnika o pedagoškoj dokumentaciji i evidenciji te javnim ispravama u školskim ustanovama https://esavjetovanja.gov.hr/Econ/EconReport?Ent\nityId=11230, na komentar i prijedlog da se unutar tog Pravilnika odrede i nedvojbeni rokovi zadržavanja pedagoške dokumentacije, sukladno svrhama za koje se osobni podaci u njima prikupljaju, u skladu s odredbama iz članka 5. Opće uredbe o zaštiti podataka, pri čemu je potrebno posebnu pozornost voditi i o dosjeima učenika s teškoćama, pedagoškim mjerama, nalazima sociometrije, te bilješkama fizičkih i zdravstvenih podataka učenika o visini, težini i motoričkim sposobnostima učenika, Ministarstvo je odgovorilo,, citiram: \"U tijeku su konzultacije s Agencijom za zaštitu osobnih podataka u vezi tema koje ste istaknuli, odnosno revidiranja cijelog Pravilnika.\" Postoji li plan da se unutar zakonodavnih akivnosti u planirane izmjene ili dopune propisa unesu i spomenuti rokovi, molim vas?","Primljeno na znanje","Prijedlog plana zakonodavnih aktivnosti predstavlja  popis zakona koji se planiraju donijeti u 2020. godini. Vezano uz sadržaj pojedinog zakona pozivamo Vas da se javite na savjetovanje o nacrtu prijedloga pojedinog zakona."]
[13,"HRVOJE JOSIP BALEN","PRIJEDLOG PLANA ZAKONODAVNIH AKTIVNOSTI,\nStručni nositelj:Ministarstvo znanosti i obrazovanja","Hrvatske institucije visokog obrazovanja susreću se s velikim administrativnim problemima koji iznimno ograničavaju upis stranih studenata iz ne-EU zemalja, a što jako utječe na internacionalizaciju studija i provedbu projekata internacionalizacije za koje je izdvojena značajna svota novaca iz Europskog socijalnog fonda i proračuna Republike Hrvatske. Iz tog razloga, predlažemo da se u plan zakonodavnih aktivnosti uvrste i sljedeće aktivnosti za 2020.godinu:\n\n1. Usklađenje Zakona o obavljanju studentskih poslova sa Zakonom o strancima.\n\nPojašnjenje: Tijekom 2019. godine Studentski centri su dobili od MZO naputak da moraju poštovati Zakon o obavljanju studentskih poslova te da ne smiju izdavati ugovore o studentskim poslovima redovitim studentima iz trećih (ne-EU) zemalja. Nije problem u poštovanju Zakona, problem je što imamo dva zakona u kontradikciji i što time sami sebi, kao država, radimo veliku štetu. Naime, taj zakon u članku 2. definira studenta na sljedeći način:\n\nStudent je osoba koja pohađa preddiplomski sveučilišni studij, integrirani preddiplomski i diplomski sveučilišni studij, diplomski sveučilišni studij, kratki stručni studij, preddiplomski stručni studij i specijalistički diplomski stručni studij na visokim učilištima u Republici Hrvatskoj i građanin je Republike Hrvatske i građanin Europske unije s prebivalištem u Republici Hrvatskoj koji studira na visokom učilištu izvan Republike Hrvatske ili student na razmjeni za vrijeme studiranja u Republici Hrvatskoj, a koji nema zasnovan radni odnos i/ili ne obavlja samostalnu djelatnost obrta, slobodnog zanimanja i/ili poljoprivrede i šumarstva. U smislu ovoga Zakona i propisa kojima je uređeno oporezivanje dohotka, izjednačeni su u pravima i obvezama redoviti studenti i izvanredni studenti koji nemaju zasnovan radni odnos i/ili ne obavljaju samostalnu djelatnost obrta, slobodnog zanimanja i/ili poljoprivrede i šumarstva. \n\nS druge strane Zakon o stancima definira način rada redovitih stranih studenata iz trećih zemalja i dozvoljava im rad do 20 sati tjedno.\n\nOno što je trenutno neriješeno je da za takve studente koji nisu u razmjeni nego su strani studenti upisani na redovne studije pri akreditiranim institucijama visokog obrazovanja, postoji „zakonski vakuum“ koji im ne omogućuje studentski rad putem poslodavcima najprihvatljivijeg instituta – studentskog ugovora. Naime, Zakon o strancima im to dozvoljava, ali ih Zakon o obavljanju studentskih poslova „ne prepoznaje“. Ovo je veliki problem jer upravo su studenti iz npr. Azije koji plaćaju studiranje su dominantni mobilni studenti u svijetu, a našoj državi su svakako potencijalno zanimljivi i studenti podrijetlom iz Hrvatske, a koji imaju državljanstvo SAD-a, Kanade, Australije. Pritom ne treba zaboraviti i na studente koji potencijalno mogu doći iz Bosne i Hercegovine, Crne Gore, Kosova, Sjeverne Makedonije te stoga apeliramo da se izmjenama Zakona o obavljanju studentskih poslova u definiciju studenata uvrste i redovni studenti koji su državljani ne-EU zemalja, a sami plaćaju za svoje studije i nisu na Erasmus razmjeni.\n\n2. Izmjena Pravilnika o uvjetima i načinu ostvarivanja prava redovitih studenata na subvencionirano stanovanje s ciljem uvrštenja studenata ne-EU zemalja kao potencijalnih korisnika.\n\nPojašnjenje: Hrvatska nema riješenu mogućnost stjecanja prava na subvencioniranje studentskog smještaja u domovima i za ne-EU studente.  Pravilnik trenutno ne predviđa mogućnost prijavljivanja redovnih studenata, državljana ne-EU zemalja za ovaj vid smještaja ukoliko sami plaćaju za svoje studije. U navedeni pravilnik neophodno je uvrstiti i redovne studente ne-EU zemalja kako bismo ostvarili jednake uvjete kao i druge zemlje koje nastoje privući strane studente.\n\n3. Izmjena Pravilnik o uvjetima i načinu ostvarivanja prava na pokriće troškova prehrane studenata s ciljem uvrštenja studenata ne-EU zemalja kao potencijalnih korisnika.\n\nPojašnjenje: Hrvatska nema riješenu mogućnost stjecanja prava na subvencioniranje studentske prehrane u studentskim menzama za studente ne-EU zemalja koji sami plaćaju za svoje studije. U navedeni pravilnik neophodno je uvrstiti i redovne studente ne-EU zemalja kako bismo ostvarili jednake uvjete kao i druge zemlje koje nastoje privući strane studente.\n\nU procesima prijave za studij u Hrvatskoj i motivaciji ostanka visokoobrazovanih profesionalaca, stranci se susreću s dodatna dva problema te bi MZO svakako trebao u svoj prijedlog plana zakonodavnih aktivnosti uvrstiti i dvije inicijative neophodne za obrazovanje i znanost, a koje bi trebalo pripremati i u suradnji s Ministarstvom vanjskih poslova:\n\n4. Izmjenama i dopunama Zakona o strancima omogućiti uspješnim diplomantima, građanima ne-EU zemalja izdavanje dozvole za ostanak u Hrvatskoj na određeni rok nakon uspješnog završetka studija. Značajan broj EU država radi zadržavanja visoko obrazovanih ljudi, snažno promovira i potiče opciju automatskog izdavanja višegodišnjeg boravišta i nakon diplomiranja. Trenutno jedini instrument koji se može aktivirati u Hrvatskoj je EU plava karta, što imaju sve EU zemlje, no za istu se može aplicirati tek po završetku diplomskog studija u Hrvatskoj i to jedino u slučaju ako je student vrijeme studija već pronašao poslodavca koji će ga zaposliti na najmanje jednu godinu. Ovo naravno nije u svim strukama jednostavno za zadovoljiti, ovakva situacija potiče nesigurnost studenata i neimanjem ovakve mjere bitno si umanjujemo konkurentnost pred drugim zemljama koje također nastoje privući strance na studije. Kad studenti ne-EU zemalja biraju gdje će studirati, prvi su im izbor države koje ovo imaju riješeno. Kroz bilateralne razgovore s dekanima i prodekanima europskih sveučilišta koja su uspješna u privlačenju stranih studenata, dobili smo povratnu informaciju da je ovo jedna od ključnih stvari koje će odrediti hoće li internacionalizacija studija uspjeti ili će propasti zbog administracije.\n\n5. Izmjenama i dopunama Zakona o strancima uspostaviti sustav kratkotrajnih, studentskih viza (npr. C2), kako bi se ujednačio konzularni pristup potencijalnim studentima, automatizirana i ubrzana procedura izdavanja višegodišnjeg boravišta i prije samog dolaska u Hrvatsku te reguliranje svih ostalih prava i obaveza koje proističu iz studiranja. Istovremeno ovakav pristup bi omogućio puno jače brendiranje Hrvatske kao poželjne destinacije za studiranje jer se trenutna procedura svodi na podnošenje zamolbe za izdavanje kratkotrajne vize i zatim po dolasku u Hrvatsku reguliranja ostalih prava vezanih za izdavanje OIB-a, boravišta i sl. \n\nSasvim je jasno da kao država moramo odlučiti kako pametno investirati subvencije i novac EU i HR poreznih obveznika, no samo novčana vrijednost koju strani studenti generiraju kroz potrošnju i vezane usluge, puno je veći od investicije koje treba omogućiti. Naime, oni plaćaju svoj studije (kako na državnim tako i na privatnim visokim učilištima), troše novac za smještaj, hranu, transport i slično. \n\nPogotovo je jasno da ovakvim aktivnostima moramo omogućiti institucijama visokog obrazovanja da popune kvote koje državni proračun plaća, a koja će zbog demografskog pada i velikog odljeva hrvatskih studenata, neće biti u mogućnosti ispunjavati društvenu zadaću koja im je zadana te će biti pitanje trenutka kada će se morati ići na racionalizaciju umjesto maksimalnog iskorištavanja razvojnog potencijala obrazovanja.\n\nNa kraju, studenti koji dolaze na studije i plaćaju za iste mogu se i moraju vrlo jednostavno integrirati u društvo te već za vrijeme studija uključiti na radna mjesta koja donose veliku dodanu vrijednost i nedostaju na tržištu rada. Jedino ovakvim koracima moguće je zadržati i konkurentnost hrvatskih kompanija te stvoriti uvjete za daljnji rast i razvoj zdravog gospodarstva.","Primljeno na znanje","Primljeno na znanje."]
[14,"Ljiljana Vidmar","PRIJEDLOG PLANA ZAKONODAVNIH AKTIVNOSTI,\nStručni nositelj:Ministarstvo znanosti i obrazovanja","Slažem se da nam je neophodan novi Zakon o prepoznavanju i priznavanju inozemnih kvalifikacija te podržavam i prihvaćam sve točke novog prijedloga.\nIsto tako podržavam novi nacrt Zakona o prosvjetnoj inspekciji jer smatram da nam je on neophodan.Posebice pridonošenju zakona trebamo definirati što ćemo napraviti s anonimnim prijavama .\nLj.Vidmar","Primljeno na znanje","Primljeno na znanje."]
[15,"Julija Dujić","PRIJEDLOG PLANA ZAKONODAVNIH AKTIVNOSTI,\nStručni nositelj:Ministarstvo znanosti i obrazovanja","U potpunosti se slažem sa potrebama zakonodavnih aktivnosti pogotovo na području nacrta prijedloga Zakona o prosvjetnoj inspekciji. Najviše iz razloga što ovaj zakon ne obuhvaća samo djelatnike u prosvjeti nego i svo ostalo građanstvo. Dobrom izradom ovog zakona riješili bi se i neki drugi potencijalni problemi (npr. nagrađivanje, napredovanje u profesiji...)","Primljeno na znanje","Primljeno na znanje."]
[16,"TATJANA ANTIĆ","PRIJEDLOG PLANA ZAKONODAVNIH AKTIVNOSTI,\nStručni nositelj:Ministarstvo znanosti i obrazovanja","Ovaj prijedlog mi je super - najava da će netko raditi svoj posao. A ako to ne naprave, što onda?","Primljeno na znanje","Primljeno na znanje."]